’n Soplepel is teen die muur vasgespyker. Kyk jy in sy boepens, sien jy Stuart se gesig. Hy sê hy geniet nogal sy sop.
Stuart gaan staan by ’n groot portret deur die kunstenaar Annette Pretorius. Die man in die raam kyk uitdrukkingloos voor hom uit, maar die groen oë is presies dié van die man wat by ons staan.
Dit is asof die mens in die kunswerke lewend word wanneer jy so saam met Stuart stap deur die eiesoortige tempel gewy aan homself.
“Daar was ’n uitstalling deur die Vlaamse kunstenaar Francis Alÿs. Hy het oor meer as ’n dekade replikas van ’n skildery van Sint Fabiola deur die Franse kunstenaar Jean-Jacques Henner versamel.”